O‘zbekistonda kuniga 30−40 mingta koronavirusga test o‘tkazilayotgani ma’lum qilindi

Koronavirusga qarshi kurash shtabi a’zosi Rustam Ikromov 7-sentabr kuni AOKAda o‘tkazilgan brifingda koronavirusga test tahlillari bo‘yicha ma’lumot berdi.

Ikromovning qayd etishicha, hozirda kuniga 30 mingdan 40 mingtagacha laboratoriya test tahlili o‘tkazilmoqda. Ta’kidlanishicha, shundan 200−300 tagacha holatda musbat natija aniqlanyapti.
Avvalroq Koronavirusga qarshi kurash shtabi a’zosi Barno Abdusamatova organizmdagi o‘lik viruslar ham testda musbat natijani ko‘rsatishi mumkinligini ma’lum qilgan edi.